Ericu950/Stoicheia-meter-silver huggingface dataset:
ἀπεδέχετο δὲ πάντων μᾶλλον Ὅμηρον , οὗ καὶ εἰς ὕπνον ἰὼν πάντως τι ἀνεγίνωσκεν , ἀλλὰ καὶ ὄρθρου λέγων ἐπὶ τὸν ἐρώμενον ἀπιέναι ὁπότε βούλοιτο ἀναγνῶναι .
τόν τε Πίνδαρον ἔφασκε δεινὸν εἶναι φωνῆς ἐμπλῆσαι καὶ ὀνομάτων καὶ ῥημάτων εὐπορίαν παρασχεῖν .
ἴωνα δὲ καὶ ἐχαρακτήριζε νέος ὤν .
διήκουσε δὲ καὶ Ἱππονίκου τοῦ γεωμέτρου ·
ὃν καὶ ἔσκωψε τὰ μὲν ἄλλα νωθρὸν ὄντα καὶ χασμώδη , ἐν δὲ τῇ τέχνῃ τεθεωρημένον , εἰπὼν τὴν γεωμετρίαν αὐτοῦ χάσκοντος εἰς τὸ στόμα ἐμπτῆναι .
τοῦτον καὶ παρακόψαντα ἀναλαβὼν οἴκοι ἐς τοσοῦτον ἐθεράπευσεν , ἐς ὅσον ἀποκαταστῆσαι .
κράτητος δὲ ἐκλιπόντος κατέσχε τὴν σχολήν , ἐκχωρήσαντος αὐτῷ Σωκρατίδου τινός .
διὰ δὲ τὸ περὶ πάντων ἐπέχειν οὐ δὲ βιβλίον , φασί τινες , συνέγραψεν ·
οἱ δέ , ὅτι ἐφωράθη 〈 Κράντοροσ 〉 τινὰ διορθῶν , ἅ φασιν οἱ μὲν ἐκδοῦναι , οἱ δὲ κατακαῦσαι 0 .
ἐῴκει δὴ θαυμάζειν καὶ τὸν Πλάτωνα καὶ τὰ βιβλία ἐκέκτητο αὐτοῦ .
ἀλλὰ καὶ τὸν Πύρρωνα κατά τινας ἐζηλώκει καὶ τῆς διαλεκτικῆς εἴχετο καὶ τῶν Ερετρικῶν ἥπτετο λόγων , ὅθεν καὶ ἐλέγετο ἐπ αὐτοῦ ὑπ Ἀρίστωνος ·
πρόσθε Πλάτων , ὄπιθεν Πύρρων , μέσσος Διόδωρος 0 1 .
καὶ ὁ Τίμων ἐπ αὐτοῦ φησιν οὕτως ·
τῇ γὰρ ἔχων Μενεδήμου ὑπὸ στέρνοισι μόλιβδον θεύσεται ἢ Πύρρωνα τὸ πᾶν κρέας ἢ Διόδωρον .
καὶ διαλιπὼν αὐτὸν ποιεῖ λέγοντα ·
νήξομαι εἰς Πύρρωνα καὶ εἰς σκολιὸν Διόδωρον .
ἦν δὲ καὶ ἀξιωματικώτατος καὶ συνηγμένος καὶ ἐν τῇ λαλιᾷ διαστατικὸς τῶν ὀνομάτων , ἐπικόπτης θ ἱκανῶς καὶ παρρησιαστής ·
διὸ καὶ πάλιν ὁ Τίμων οὑτωσὶ περὶ αὐτοῦ 0 ·
καὶ * νόον αἱμυλίοις ἐπιπλήξεσιν ἐγκαταμιγνύς .
ὅθεν καὶ πρὸς τὸν θρασύτερον διαλεγόμενον νεανίσκον , οὐ λήψεταί τις , ἔφη , τοῦτον ἀστραγάλῳ ;
πρὸς δὲ τὸν αἰτίαν ἔχοντα περαίνεσθαι , ὡς ἀνήνεγκεν αὐτῷ ὅτι οὐ δοκεῖ ἕτερον ἕτερου μεῖζον εἶναι , ἠρώτησεν εἰ οὐ δὲ τὸ δεκαδάκτυλον τοῦ ἑξαδακτύλου 0 .
ἥμονος δέ τινος Χίου ἀειδοῦς ὄντος καὶ ὑπολαμβάνοντος εἶναι καλοῦ καὶ ἐν χλανίσιν ἀεὶ ἀναστρεφομένου εἰπόντος ὅτι οὐ δοκεῖ αὐτῷ 〈 ὁ 〉 σοφὸς ἐρασθήσεσθαι , ἔφη , πότερον οὐ δ ἐὰν οὕτω καλὸς ᾖ τις ὥσπερ σὺ οὐ δ ἐὰν οὕτω καλὰ ἱμάτια ἔχῃ 0 ;
ἐπεὶ δὲ καὶ παρακίναιδος ὢν ὡς εἰς βαρὺν τὸν Ἀρκεσίλαον ἔφη 0 ·
ἔξεστ ἐρωτᾶν πότνιά σ ἢ σιγὴν ἔχω ;
ὑπολαβὼν ἔφη ·
γύναι , τί μοι τραχεῖα κ οὐκ εἰθισμένως λαλεῖς ;
στωμύλου δὲ ἀγεννοῦς πράγματα αὐτῷ παρέχοντος ἔφη ·
ἀκόλασθ ὁμιλεῖν γίγνεται δούλων τέκνα .
ἄλλου δὲ πολλὰ φλυαροῦντος οὐ δὲ τίτθης αὐτὸν χαλεπῆς τετυχηκέναι ἔφη ·
τισὶ δὲ οὐ δὲ ἀπεκρίνετο .
πρὸς δὲ τὸν δανειστικὸν καὶ φιλόλογον εἰπόντα τι ἀγνοεῖν , ἔφη ·
λήθουσι γάρ τοι κ ἀνέμων διέξοδοι θήλειαν ὄρνιν , πλὴν ὅταν τόκος παρῇ .
ἔστι δὲ ταῦτα ἐκ τοῦ Οἰνομάου τοῦ Σοφοκλέους .
πρὸς Ἀλεξίνειόν τινα διαλεκτικὸν μὴ δυνάμενον κατ ἀξίαν τῶν Ἀλεξίνου τι διηγήσασθαι τὸ Φιλοξένῳ πρὸς τοὺς πλινθιακοὺς πραχθὲν εἶπεν ·
ἐκεῖνος γὰρ τὰ αὑτοῦ κακῶς ᾅδοντας τούτους καταλαβὼν αὐτὸς τὰς πλίνθους αὐτῶν συνεπάτησεν , εἰπών , ὡς ὑμεῖς τὰ ἐμὰ διαφθείρετε , οὕτω κ ἀγὼ τὰ ὑμέτερα .
ἤχθετο οὖν δὴ τοῖς μὴ καθ ὥραν τὰ μαθήματα ἀνειληφόσι .
φυσικῶς δέ πως ἐν τῷ διαλέγεσθαι ἐχρῆτο τῷ Φημ ἐγώ , καί , Οὐ συγκαταθήσεται τούτοις ὁ δεῖνα , εἰπὼν τ οὔνομα ·
ὃ καὶ πολλοὶ τῶν μαθητῶν ἐζήλουν 〈 ὡσ 〉 καὶ τὴν ῥητορείαν καὶ πᾶν τὸ σχῆμα .
ἦν δὲ καὶ εὑρεσιλογώτατος ἀπαντῆσαι εὐστόχως καὶ ἐπὶ τὸ προκείμενον ἀνενεγκεῖν τὴν περίοδον τῶν λόγων καὶ ἅπαντι συναρμόσασθαι καιρῷ .
πειστικός τε ὑπὲρ πάνθ ὁντινοῦν 0 ·
παρὸ καὶ πλείους πρὸς αὐτὸν ἀπήντων εἰς τὴν σχολὴν καίπερ ὑπ ὀξύτητος αὐτοῦ ἐπιπληττόμενοι .
ἀλλ ἔφερον ἡδέως ·
καὶ γὰρ ἦν ἀγαθὸς σφόδρα καὶ ἐλπίδων ὑποπιμπλὰς τοὺς ἀκούοντας .
ἔν τε τῷ βίῳ κοινωνικώτατος ἐγένετο καὶ εὐεργετῆσαι πρόχειρος ἦν καὶ λαθεῖν τὴν χάριν ἀτυφότατος .
εἰσελθὼν γοῦν ποτὲ πρὸς Κτησίβιον νοσοῦντα καὶ ἰδὼν ἀπορίᾳ θλιβόμενον , κρύφα βαλάντιον ὑπέθηκε τῷ προσκεφαλαίῳ ·
καὶ ὃς εὑρών , Ἀρκεσιλάου , φησί , τὸ παίγνιον 0 .
ἀλλὰ καὶ ἄλλοτε χιλίας ἀπέστειλεν .
ἀρχίαν τε τὸν Ἀρκάδα Εὐμένει συστήσας πολλῆς ἐποίησε τυχεῖν τῆς ἀξίας .
ἐλευθέριός τε ὢν καὶ ἀφιλαργυρώτατος εἰς τὰς ἀργυρικὰς δείξεις ἀπήντα πρῶτος , καὶ ἐπὶ τὴν Ἀρχεκράτους καὶ Καλλικράτους τὰς χρυσιαίας παντὸς ἔσπευδε μᾶλλον .
συχνοῖς τε ἐπήρκει καὶ συνηράνιζε ·
καί ποτέ τινος ἀργυρώματα λαβόντος εἰς ὑποδοχὴν φίλων καὶ ἀποστεροῦντος οὐκ ἀπῄτησεν οὐ δὲ προσεποιήθη .
οἱ δέ φασιν ἐπίτηδες χρῆσαι καὶ ἀποδιδόντος , ἐπεὶ πένης ἦν , χαρίσασθαι .
ἦν μὲν οὖν αὐτῷ καὶ ἐν Πιτάνῃ περιουσία , ἀφ ἧς ἀπέστειλεν αὐτῷ Πυλάδης ὁ ἀδελφός .
ἀλλὰ καὶ ἐχορήγει αὐτῷ πολλὰ Εὐμένης ὁ τοῦ Φιλεταίρου ·
διὸ καὶ τούτῳ μόνῳ τῶν ἄλλων βασιλέων προσεφώνει .
πολλῶν δὲ καὶ τὸν Ἀντίγονον θεραπευόντων καὶ ὁπότε ἥκοι ἀπαντώντων αὐτὸς ἡσύχαζε , μὴ βουλόμενος προεμπίπτειν εἰς γνῶσιν .
φίλος τε ἦν μάλιστα Ἱεροκλεῖ τῷ τὴν Μουνιχίαν ἔχοντι καὶ τὸν Πειραιᾶ ·
ἔν τε ταῖς ἑορταῖς κατῄει πρὸς αὐτὸν ἑκάστοτε .
καὶ δὴ καὶ πολλὰ ἐκείνου συμπείθοντος ὥστ ἀσπάσασθαι τὸν Ἀντίγονον , οὐκ ἐπείσθη , ἀλλ ἕως πυλῶν ἐλθὼν ἀνέστρεψε .
μετά τε τὴν Ἀντιγόνου ναυμαχίαν πολλῶν προσιόντων καὶ ἐπιστόλια παρακλητικὰ γραφόντων αὐτὸς ἐσιώπησεν .
ἀλλ οὖν ὅμως ὑπὲρ τῆς πατρίδος ἐπρέσβευσεν εἰς Δημητριάδα πρὸς Ἀντίγονον καὶ οὐκ ἐπέτυχε .
τὸ πᾶν δὴ διέτριβεν ἐν τῇ Ἀκαδημείᾳ τὸν πολιτισμὸν ἐκτοπίζων .
καί ποτε δὴ καὶ Ἀθήνησιν ἐν τῷ Πειραιεῖ πρὸς τὰς θέσεις λέγων ἐχρόνισεν , οἰκείως ἔχων πρὸς Ἱεροκλέα ·
ἐφ ᾧ καὶ πρός τινων διεβάλλετο .
πολυτελὴς δὲ ἄγαν ὤν  καὶ τί γὰρ ἄλλο ἢ ἕτερος Ἀρίστιππος 0 1 ;
ἐπὶ τὰ δεῖπνα πρὸς τοὺς ὁμοιοτρόπους μέν , πλὴν ἀλλ ἀπήντα 0 .
καὶ Θεοδότῃ τε καὶ Φίλᾳ ταῖς Ἠλείαις ἑταίραις συνῴκει φανερῶς καὶ πρὸς τοὺς διασύροντας προεφέρετο τὰς Ἀριστίππου χρείας .
φιλομειράκιός τε ἦν καὶ καταφερής ·
ὅθεν οἱ περὶ Ἀρίστωνα τὸν Χῖον στωικοὶ ἐπεκάλουν αὐτῷ , φθορέα τῶν νέων καὶ κιναιδολόγον καὶ θρασὺν ἀποκαλοῦντες .
καὶ γὰρ δὴ καὶ Δημητρίου τοῦ πλεύσαντος εἰς Κυρήνην ἐπὶ πλέον ἐρασθῆναι λέγεται , καὶ Κλεοχάρους τοῦ Μυρλεανοῦ ·
ἐφ ᾧ καὶ πρὸς τοὺς κωμάσαντας εἰπεῖν αὐτὸς μὲν θέλειν ἀνοῖξαι , ἐκεῖνον δὲ διακωλύειν 0 .
τούτου δὲ ἤρων καὶ Δημοχάρης ὁ Λάχητος καὶ Πυθοκλῆς ὁ τοῦ Βουγέλου ·
οὓς καταλαβὼν ὑπ ἀνεξικακίας παραχωρεῖν ἔφη .
διὰ ταῦτα δὴ οὖν ἔδακνόν τε αὐτὸν οἱ προειρημένοι καὶ ἐπέσκωπτον ὡς φίλοχλον καὶ φιλόδοξον 0 ·
μάλιστα δὲ ἐπετίθεντο αὐτῷ οἱ περὶ Ἱερώνυμον τὸν Περιπατητικόν , ὁπότε συνάγοι τοὺς φίλους εἰς τὴν Ἁλκυονέως τοῦ Ἀντιγόνου υἱοῦ ἡμέραν , εἰς ἣν ἱκανὰ χρήματα ἀπέστελλεν Ἀντίγονος πρὸς ἀπόλαυσιν .
ἔνθα καὶ παραιτούμενος ἑκάστοτε τὰς ἐπικυλικείους ἐξηγήσεις πρὸς Ἀριδείκην προτείνοντά τι θεώρημα καὶ ἀξιοῦντα εἰς αὐτὸ λέγειν εἶπεν , ἀλλ αὐτὸ τοῦτο μάλιστα φιλοσοφίας ἴδιον , τὸ τὸν καιρὸν ἑκάστων ἐπίστασθαι 0 .
εἰς δὲ τὸ διαβαλλόμενον αὐτοῦ φίλοχλον καὶ Τίμων τά τ ἄλλα φησίν , ἀτὰρ δὴ καὶ τοῦτον τὸν τρόπον 0 ·
ὣς εἰπὼν ὄχλοιο περίστασιν εἰσκατέδυνεν .
οἱ δέ μιν ἠΰτε γλαῦκα πέρι σπίζαι τερατοῦντο ἠλέματον δεικνύντες , ὁθούνεκεν ὀχλοάρεσκος 0 .
οὐ μέγα πρῆγμα , τάλας 0 ·
τί πλατύνεαι ἠλίθιος ὥς ;
Οὐ μὴν ἀλλ οὕτως ἄτυφος ἦν ὥστε τοῖς μαθηταῖς παρῄνει καὶ ἄλλων ἀκούειν .
καί τινος Χίου νεανίσκου μὴ εὐαρεστουμένου τῇ διατριβῇ αὐτοῦ , ἀλλ Ἱερωνύμου τοῦ προειρημένου , αὐτὸς ἀπαγαγὼν συνέστησε τῷ φιλοσόφῳ , παραινέσας εὐτακτεῖν .
χάριεν δ αὐτοῦ φέρεται κ ἀκεῖνο ·
πρὸς τὸν πυθόμενον διὰ τί ἐκ μὲν τῶν ἄλλων μεταβαίνουσιν εἰς τὴν Ἐπικούρειον , ἐκ δὲ τῶν Ἐπικουρείων οὐδέποτε , ἔφη , ἐκ μὲν γὰρ ἀνδρῶν γάλλοι γίνονται , ἐκ δὲ γάλλων ἄνδρες οὐ γίνονται 0 .
λοιπὸν δὲ πρὸς τῷ τέλει γενόμενος ἅπαντα καταλέλοιπε Πυλάδῃ τ ἀδελφῷ τὰ αὑτοῦ , ἀνθ ὧν ἐς Χῖον αὐτὸν προήγαγε τὸν Μοιρέαν λανθάνων , κ ἀκεῖθεν εἰς Ἀθήνας ἀπήγαγε .
περιιὼν δὲ οὔ τε γύναιον ἐπηγάγετο οὔ τ ἐπαιδοποιήσατο .
τρεῖς τε διαθήκας ποιησάμενος ἔθετο τὴν μὲν ἐν Ἐρετρίᾳ πρὸς Ἀμφίκριτον , τὴν δ Ἀθήνησι παρά τινας τῶν φίλων , τὴν δὲ τρίτην ἀπέστειλεν εἰς οἶκον πρὸς Θαυμασίαν ἕνα τινὰ τῶν ἀναγκαίων , ἀξιώσας διατηρῆσαι 0 ·
πρὸς ὃν καὶ γράφει ταυτί ·
“ Ἀρκεσίλαος Θαυμασίᾳ χαίρειν .
“ Δέδωκα Διογένει διαθήκας ἐμαυτοῦ κομίσαι πρὸς σέ διὰ γὰρ τὸ πολλάκις ἀρρωστεῖν καὶ τὸ σῶμα ἀσθενῶς ἔχειν ἔδοξέ μοι διαθέσθαι , ἵν εἴ τι γένοιτο ἀλλοῖον , μήτι σὲ ἠδικηκὼς ἀπίω τὸν εἰς ἔμ ἐκτενῶς οὕτω πεφιλοτιμημένον .
καὶ ἀξιοπιστότατος δ εἶ τῶν ἐνθάδε σύ μοι τηρῶν αὐτὰς διά τε τὴν ἡλικίαν καὶ τὴν πρὸς ἡμᾶς οἰκειότητα .
πειρῶ οὖν , μεμνημένος διότι σοι πίστιν τὴν ἀναγκαιοτάτην παρακατατίθεμαι , δίκαιος ἡμῖν εἶναι , ὅπως ὅσον ἐπὶ σοὶ τὰ κατ ἐμὲ εὐσχημόνως ᾖ μοι διῳκημένα 0 .
κεῖνται δὲ Ἀθήνησιν αὗται παρά τισι τῶν γνωρίμων καὶ ἐν Ἐρετρίᾳ παρ Ἀμφικρίτῳ .
ἐτελεύτησε δέ , ὥς φησιν Ἕρμιππος , ἄκρατον ἐμφορηθεὶς πολὺν καὶ παρακόφας , ἤδη γεγονὼς ἔτος πέμπτον καὶ ἑβδομηκοστόν , ἀποδεχθεὶς πρὸς Ἀθηναίων ὡς οὐδείς 0 .
ἔστι καὶ εἰς τοῦτον ἡμῶν ·
ἀρκεσίλαε , τί μοι τόσον οἶνον ἄκρητον ἀφειδῶς ἔσπασας , ὥστε φρενῶν ἐκτὸς ὄλισθες ἑῶν ;
οἰκτείρω σ οὐ τόσσον ἐπεὶ θάνες , ἀλλ ὅτι Μούσας ὕβρισας οὐ μετρίῃ χρησάμενος κύλικι 0 .
γεγόνασι δὲ καὶ ἄλλοι τρεῖς Ἀρκεσίλαοι ·
ποιητὴς ἀρχαίας κωμῳδίας , ἄλλος ἐλεγείας , ἕτερος ἀγαλματοποιός 0 1 2 ·
εἰς ὃν καὶ Σιμωνίδης ἐποίησεν ἐπίγραμμα τουτί ·
ἀρτέμιδος τόδ ἄγαλμα , διηκόσιαι δ ἄρ ὁ μισθὸς δραχμαὶ ταὶ Πάριαι , τῶν ἐπίσημα τράγος 0 .
ἀσκητὸς δ ἐποίησεν Ἀθηναίης παλάμῃσιν ἄξιος Ἀρκεσίλας υἱὸς Ἀριστοδίκου .
ὁ δὲ προειρημένος φιλόσοφος , καθά φησιν Ἀπολλόδωρος ἐν Χρονικοῖς , ἤκμαζε περὶ τὴν εἰκοστὴν καὶ ἑκατοστὴν Ὀλυμπιάδα .
βίων τὸ μὲν γένος ἦν Βορυσθενίτης , ὧντινων δὲ γονέων καὶ ἀφ οἵων πραγμάτων ἧξεν ἐπὶ φιλοσοφίαν , αὐτὸς Ἀντιγόνῳ διασαφεῖ .
ἐρομένου γὰρ αὐτὸν τίς πόθεν εἶς ἀνδρῶν 0 ;
πόθι τοι πόλις ἠδὲ τοκῆες 0 ;
αἰσθόμενος ὅτι προδιαβέβληται , φησὶ πρὸς αὐτόν ·
ἐμοὶ ὁ πατὴρ μὲν ἦν ἀπελεύθερος , τῷ ἀγκῶνι ἀπομυσσόμενος  διεδήλου δὲ τὸν ταριχέμπορον  γένος Βορυσθενίτης , ἔχων οὐ πρόσωπον , ἀλλὰ συγγραφὴν ἐπὶ τοῦ προσώπου , τῆς τοῦ δεσπότου πικρίας σύμβολον ·
μήτηρ δὲ οἵαν ὁ τοιοῦτος ἂν γήμαι , ἀπ οἰκήματος 0 .
ἔπειτα ὁ πατὴρ παρατελωνησάμενός τι πανοίκιος ἐπράθη μεθ ἡμῶν .
καί με ἀγοράζει τις ῥήτωρ νεώτερον ὄντα καὶ εὔχαριν ·
ὃς καὶ ἀποθνήσκων κατέλιπέ μοι πάντα .
κ ἀγὼ κατακαύσας αὐτοῦ τὰ συγγράμματα καὶ πάντα συγξύσας Ἀθήναζε ἦλθον καὶ ἐφιλοσόφησα .
ταύτης τοι γενεῆς τε καὶ αἵματος εὔχομαι εἶναι .
ταῦτά ἐστι τὰ κατ ἐμέ .
ὥστε παυσάσθωσαν Περσαῖός τε καὶ Φιλωνίδης ἱστοροῦντες αὐτά ·
σκόπει δέ με ἐξ ἐμαυτοῦ .
καὶ ἦν ὡς ἀληθῶς ὁ Βίων τὰ μὲν ἄλλα πολύτροπος καὶ σοφιστὴς ποικίλος καὶ πλείστας ἀφορμὰς δεδωκὼς τοῖς βουλομένοις καθιππάζεσθαι φιλοσοφίας ·
ἔν τισι δὲ καὶ πομπικὸς καὶ ἀπολαῦσαι τύφου δυνάμενος 0 .
πλεῖστά τε καταλέλοιπεν ὑπομνήματα , ἀλλὰ καὶ ἀποφθέγματα χρειώδη πραγματείαν περιέχοντα .
οἷον ὀνειδιζόμενος ἐπὶ τῷ μὴ θηρᾶσαι μειράκιον , οὐχ οἷόντε , εἶπεν , ἁπαλὸν τυρὸν ἀγκίστρῳ ἐπισπᾶσθαι 0 .
ἐρωτηθείς ποτε τίς μᾶλλον ἀγωνιᾷ , ἔφη , ὁ τὰ μέγιστα βουλόμενος εὐημερεῖν .
ἐρωτηθεὶς εἰ γήμαι  ἀναφέρεται γὰρ καὶ εἰς τοῦτον  ἔφη , ἐὰν μὲν γήμῃς αἰσχράν , ἕξεις ποινήν ·
ἂν δὲ καλήν , ἕξεις κοινήν 0 .
τὸ γῆρας ἔλεγεν ὅρμον εἶναι τῶν κακῶν ·
εἰς αὐτὸ γοῦν πάντα καταφεύγειν 0 .
τὴν δόξαν 〈 ἀρ 〉 ετῶν μητέρα εἶναι ·
τὸ κάλλος ἀλλότριον ἀγαθόν 0 ·
τὸν πλοῦτον νεῦρα πραγμάτων 0 .
πρὸς τὸν τὰ χωρία κατεδηδοκότα , τὸν μὲν Ἀμφιάραον , ἔφη , ἡ γῆ κατέπιε , σὺ δὲ τὴν γῆν 0 .
μέγα κακὸν τὸ μὴ δύνασθαι φέρειν κακόν 0 .
κατεγίνωσκε δὲ καὶ τῶν τοὺς ἀνθρώπους κατακαόντων μὲν ὡς ἀναισθήτους , παρακαόντων δὲ ὡς αἰσθανομένους .
ἔλεγε δὲ συνεχὲς ὅτι αἱρετώτερόν ἐστι τὴν ὥραν ἄλλῳ χαρίζεσθαι ἢ ἀλλοτρίας ἀποδρέπεσθαι 0 ·
καὶ γὰρ εἰς σῶμα βλάπτεσθαι καὶ εἰς ψυχήν 0 .
διέβαλε δὲ καὶ τὸν Σωκράτην , λέγων ὡς εἰ μὲν εἶχεν Ἀλκιβιάδου χρείαν καὶ ἀπείχετο , μάταιος ἦν ·
εἰ δὲ μὴ εἶχεν , οὐδὲν ἐποίει παράδοξον .
εὔκολον ἔφασκε τὴν εἰς ᾅδου ὁδόν ·
καταμύοντας γοῦν ἀπιέναι 0 .
τὸν Ἀλκιβιάδην μεμφόμενος ἔλεγεν ὡς νέος μὲν ὢν τοὺς ἄνδρας ἀπαγάγοι τῶν γυναικῶν , νεανίσκος δὲ γενόμενος τὰς γυναῖκας τῶν ἀνδρῶν 0 .
ἐν Ῥόδῳ τὰ ῥητορικὰ διασκούντων τῶν Ἀθηναίων τὰ φιλοσοφούμενα ἐδίδασκε ·
πρὸς οὖν τὸν αἰτιασάμενον ἔφη , πυροὺς ἐκόμισα καὶ κριθὰς πιπράσκω ;
ἔλεγε δὲ τοὺς ἐν ᾅδου μᾶλλον ἂν κολάζεσθαι εἰ ὁλοκλήροις καὶ μὴ τετρημένοις ἀγγείοις ὑδροφόρουν .
πρὸς τὸν ἀδολέσχην λιπαροῦντα αὐτῷ συλλαβέσθαι , τὸ ἱκανόν σοι ποιήσω , φησίν , ἐὰν παρακλήτους πέμψῃς καὶ αὐτὸς μὴ ἔλθῃς .
πλέων μετὰ πονηρῶν λῃσταῖς περιέπεσε ·
τῶν δέ , ἀπολώλαμεν , εἰπόντων , ἐὰν γνωσθῶμεν , ἐγὼ δέ γε , φησίν , ἐὰν μὴ γνωσθῶ 0 .
τὴν οἴησιν ἔλεγε προκοπῆς ἐγκοπήν .
πρὸς τὸν μικρολόγον πλούσιον , οὐχ οὗτος , ἔφη , τὴν οὐσίαν κέκτηται , ἀλλ ἡ οὐσία τοῦτον 0 .
ἔλεγε τοὺς μικρολόγους τῶν μὲν ὑπαρχόντων ὡς ἰδίων ἐπιμελεῖσθαι , ὡς δ ἐξ ἀλλοτρίων μηδὲν ὠφελεῖσθαι 0 .
τῇ μὲν ἀνδρείᾳ νέους ὄντας ἔφη χρῆσθαι , τῇ δὲ φρονήσει γηράσκοντας ἀκμάζειν .
τοσοῦτον διαφέρειν τὴν φρόνησιν τῶν ἄλλων ἀρετῶν , ὅσον τὴν ὅρασιν τῶν ἄλλων αἰσθήσεων 0 1 .
μὴ δεῖν ἔφασκεν ὀνειδίζειν τὸ γῆρας , εἰς ὅ , ἔφη , πάντες εὐχόμεθα ἐλθεῖν .
πρὸς τὸν βάσκανον ἐσκυθρωπακότα , οὐκ οἶδα , ἔφη , πότερον σοὶ κακὸν γέγονεν ἢ ἄλλῳ ἀγαθόν 0 .
τὴν δυσγένειαν πονηρὸν ἔλεγεν εἶναι σύνοικον τῇ παρρησίᾳ ·
δουλοῖ γὰρ ἄνδρα , κ ἂν θρασύσπλαγχνός τις ᾖ 0 .
τοὺς φίλους ὁποῖοι ἂν ὦσι συντηρεῖν , ἵνα μὴ δοκοίημεν πονηροῖς κεχρῆσθαι ἢ χρηστοὺς παρῃτῆσθαι 0 .
Οὗτος τὴν ἀρχὴν μὲν παρῃτεῖτο τὰ Ἀκαδημαϊκά , καθ ὃν χρόνον ἤκουε Κράτητος ·
εἶτ ἐπανείλετο τὴν κυνικὴν ἀγωγήν , λαβὼν τρίβωνα καὶ πήραν .
καὶ τί γὰρ ἄλλο μετεσκεύασεν αὐτὸν πρὸς ἀπάθειαν ;
ἔπειτα ἐπὶ τὰ Θεοδώρεια μετῆλθε διακούσας Θεοδώρου τοῦ ἀθέου κατὰ πᾶν εἶδος λόγου σοφιστεύοντος ·
μεθ ὃν Θεοφράστου διήκουσε τοῦ περιπατητικοῦ .
ἦν δὲ καὶ θεατρικὸς καὶ πολὺς ἐν τῷ γελοίως διαφορῆσαι , φορτικοῖς ὀνόμασι κατὰ τῶν πραγμάτων χρώμενος .
διὰ δὴ οὖν τὸ παντὶ εἴδει λόγου κεκρᾶσθαί φασι λέγειν ἐπ αὐτοῦ τὸν Ἐρατοσθένην , ὡς πρῶτος Βίων τὴν φιλοσοφίαν ἀνθινὰ ἐνέδυσεν .
εὐφυὴς γὰρ ἦν καὶ παρῳδῆσαι ·
οἷά ἐστιν αὐτοῦ καὶ ταῦτα ·
ὦ πέπον Ἀρχύτα , ψαλληγενές , ὀλβιότυφε , τῆς ὑπάτης ἔριδος πάντων ἐμπειρότατ ἀνδρῶν .
καὶ ὅλως καὶ μουσικὴν καὶ γεωμετρίαν διέπαιζεν .
ἦν δὲ πολυτελής ·
καὶ διὰ τοῦτο πόλιν ἐκ πόλεως ἤμειβεν , ἐνίοτε καὶ φαντασίαν ἐπιτεχνώμενος .
ἐν γοῦν Ῥόδῳ τοὺς ναύτας ἔπεισε σχολαστικὰς ἐσθῆτας ἀναλαβεῖν καὶ ἀκολουθῆσαι αὐτῷ ·
σὺν οἷς εἰσβάλλων εἰς τὸ γυμνάσιον περίβλεπτος ἦν .
εἰώθει τε νεανίσκων τινῶν υἱοθεσίας ποιεῖσθαι εἰς τὸ ἀποχρῆσθαι αὐτοῖς ἔς τε τὰς ἡδονὰς καὶ ὥστε φυλάττεσθαι ὑπ εὐνοίας αὐτῶν ·
ἀλλὰ καὶ φίλαυτος ἦν ἰσχυρῶς καὶ πολὺς ἐγκείμενος τῷ Κοινὰ τὰ φίλων .
παρ ὃ καὶ οὐδεὶς μαθητὴς αὐτοῦ ἐπιγράφεται , τοσούτων αὐτῷ σχολασάντων ·
καίτοι τινὰς εἰς ἀναισχυντίαν προῆγεν .
ὁ γοῦν Βητίων εἷς τῶν συνήθων αὐτῷ πρὸς Μενέδημόν ποτε λέγεται εἰπεῖν , ἐγώ τοι , ὦ Μενέδημε , νύκτωρ συνδέομαι Βίωνι καὶ οὐδὲν ἄτοπον δοκῶ μοι πεπονθέναι .
πολλὰ δὲ καὶ ἀθεώτερον προεφέρετο τοῖς ὁμιλοῦσι , τοῦτο Θεοδώρειον ἀπολαύσας .
καὶ ὕστερόν ποτε ἐμπεσὼν εἰς νόσον , ὡς ἔφασκον οἱ ἐν Χαλκίδι  αὐτόθι γὰρ καὶ κατέστρεψε  περίαπτα λαβεῖν ἐπείσθη καὶ μεταγινώσκειν ἐφ οἷς ἐπλημμέλησεν εἰς τὸ θεῖον .
ἀπορίᾳ δὲ καὶ τῶν νοσοκομούντων δεινῶς διετίθετο , ἕως Ἀντίγονος αὐτῷ δύο θεράποντας ἀπέστειλε .
καὶ ἠκολούθει γε αὐτὸς ἐν φορείῳ , καθά φησι Φαβωρῖνος ἐν Παντοδαπῇ ἱστορίᾳ .
ἀλλὰ καὶ ὣς κατέστρεψε καὶ ἡμεῖς αὐτὸν οὕτως ᾐτιασάμεθα ·
βίωνα , τὸν Βορυσθένης ἔφυσε γῆ Σκύθισσα , λέγειν ἀκούομεν θεοὺς ὡς οὐδέν εἰσιν ὄντως .
κεἰ μὲν τὸ δόγμα τοῦτ ἔχων ἔμιμνεν , ἦν ἂν εἰκὸς λέγειν , φρονεῖν ὅπως δοκεῖ ·
κακῶς μέν , ἀλλ ἔδοξε .
νῦν δ ἐς νόσον πεσὼν μακρὴν καὶ μὴ θάνῃ δεδοικὼς ὁ μὴ θεοὺς εἶναι λέγων , ὁ νηὸν οὐ δὲ βλέψας , ὁ πολλὰ χλευάσας βροτούς , ὅσοι θεοῖς ἔθυον , οὐ μοῦνον ἐσχάρης ὕπερ βωμῶν τε καὶ τραπέζης κνίσῃ , λίπει , θυλήμασιν θεῶν ἔδαισε ῥῖνας ·
οὐ δ εἶπε μοῦνον , Ἤλιτον , σύγγνωτε τοῖς πρίν ·
ἀλλὰ καὶ γραῒ δῶκεν εὐμαρῶς τράχηλον εἰς ἐπῳδὴν καὶ σκυτίσιν βραχίονας πεπεισμένως ἔδησε ·
ῥάμνον τε καὶ κλάδον δάφνης ὑπὲρ θύρην ἔθηκεν , ἅπαντα μᾶλλον ἢ θανεῖν ἕτοιμος ὢν ὑπουργεῖν 0 .
μωρὸς δ ὃς ἤθελέν τινος μισθοῦ τὸ θεῖον εἶναι , ὡς τῶν θεῶν ὄντων ὅταν Βίων θέλῃ νομίζειν 0 .
τοιγὰρ μάτην φρονῶν , ὅτ ἦν ἅπας ὁ λέμφος ἄνθραξ , τὴν χεῖρα τείνας ὧδέ πως , Χαῖρ , εἶπε , χαῖρε , Πλουτεῦ .
γεγόνασι δὲ Βίωνες δέκα ·
πρῶτος ὁ Φερεκύδῃ τῷ Συρίῳ συνακμάσας , οὗ φέρεται βιβλία δύο Ἰάδι 0 ·
ἔστι δὲ Προκοννήσιος .
δεύτερος Συρακόσιος , τέχνας ῥητορικὰς γεγραφώς 0 ·
τρίτος αὐτὸς οὗτος 0 ·
τέταρτος Δημοκρίτειος καὶ μαθηματικός , Ἀβδη 0 ·
ρίτης , Ἀτθίδι γεγραφὼς καὶ Ἰάδι 0 ·
οὗτος πρῶτος εἶπεν εἶναί τινας οἰκήσεις ἔνθα γίνεσθαι ἓξ μηνῶν τὴν νύκτα καὶ ἓξ τὴν ἡμέραν .
πέμπτος Σολεύς , Αἰθιοπικὰ γεγραφώς 0 ·
ἕκτος ῥητορικός , οὗ φέρεται ἐννέα βιβλία Μουσῶν ἐπιγραφόμενα 0 ·
ἕβδομος μελικὸς ποιητής 0 ·
ὄγδοος Μιλήσιος ἀνδριαντοποιός , οὗ μέμνηται καὶ Πολέμων 0 ·
ἔνατος ποιητὴς τραγῳδίας τῶν Ταρσικῶν λεγομένων 0 ·
δέκατος ἀγαλματοποιὸς Κλαζομένιος ἢ Χῖος , οὗ μέμνηται καὶ Ἱππῶναξ 0 .
λακύδης Ἀλεξάνδρου Κυρηναῖος 0 .
οὗτός ἐστιν ὁ τῆς νέας Ἀκαδημείας κατάρξας καὶ Ἀρκεσίλαον διαδεξάμενος , ἀνὴρ σεμνότατος καὶ οὐκ ὀλίγους ἐσχηκὼς ζηλωτάς ·
φιλόπονός τε ἐκ νέου καὶ πένης μέν , εὔχαρις δ ἄλλως καὶ εὐόμιλος 0 1 .
τοῦτόν φασι καὶ περὶ οἰκονομίαν γλυκύτατα ἐσχηκέναι ·
ἐπειδὴ γάρ τι προέλοι τοῦ ταμιείου , σφραγισάμενος πάλιν εἴσω τὸν δακτύλιον διὰ τῆς ὀπῆς ἐρρίπτει , ὡς μηδέποτ αὐτοῦ περιαιρεθείη τι καὶ βασταχθείη τῶν ἀποκειμένων .
μαθόντα δὴ τοῦτο τὰ θεραπόντια ἀπεσφράγιζε καὶ ὅσα ἐβούλετο ἐβάσταζεν ·
ἔπειτα τὸν δακτύλιον τὸν αὐτὸν τρόπον διὰ τῆς ὀπῆς ἐνίει εἰς τὴν στοάν ·
καὶ τοῦτο ποιοῦντα οὐδέ ποτ ἐφωράθη .
ὁ γοῦν Λακύδης ἐσχόλαζεν ἐν Ἀκαδημείᾳ ἐν τῷ κατασκευασθέντι κήπῳ ὑπὸ Ἀττάλου τοῦ βασιλέως , καὶ Λακύδειον ἀπ αὐτοῦ προσηγορεύετο .
καὶ μόνος τῶν ἀπ αἰῶνος ζῶν παρέδωκε τὴν σχολὴν Τηλεκλεῖ καὶ Εὐάνδρῳ τοῖς Φωκαεῦσι .
παρὰ δ Εὐάνδρου διεδέξατο Ἡγησίνους Περγαμηνός , ἀφ οὗ Καρνεάδης .
χάριεν δ εἰς τὸν Λακύδην ἀναφέρεται ·
ἀττάλου γὰρ αὐτὸν μεταπεμπομένου φασὶν εἰπεῖν τὰς εἰκόνας πόρρωθεν δεῖν θεωρεῖσθαι .
ὀψὲ δὲ αὐτῷ γεωμετροῦντι λέγει τις , εἶτα νῦν καιρός 0 ;
〈 καὶ ὅς · 0 〉
εἶτα μη δὲ νῦν 0 ;
ἐτελεύτησε δὲ σχολαρχεῖν ἀρξάμενος τῷ τετάρτῳ ἔτει τῆς τετάρτης καὶ τριακοστῆς καὶ ἑκατοστῆς Ὀλυμπιάδος , τῆς σχολῆς ἀφηγησάμενος ἓξ πρὸς τοῖς εἴικοσιν ἔτη ·
ἡ τελευτὴ δὲ αὐτῷ παράλυσις ἐκ πολυποσίας 0 .
καὶ αὐτῷ προσεπαίξαμεν ἡμεῖς οὑτωσί ·
καὶ σέο , Λακύδη , φάτιν ἔκλυον ὡς ἄρα καὶ σὲ Βάκχος ἑλὼν Ἀΐδῃ ποσσὶν ἔσυρεν ἄκροις .
ἦ σαφὲς ἦν , Διόνυσος ὅταν πολὺς ἐς δέμας ἔλθῃ , λῦσε μέλη ·
διὸ δὴ μήτι Λυαῖος ἔφυ ;
καρνεάδης Ἐπικώμου ἢ Φιλοκώμου , ὡς Ἀλέξανδρος ἐν Διαδοχαῖς , Κυρηναῖος 0 1 .
οὗτος τὰ τῶν Στωικῶν βιβλία ἀναγνοὺς ἐπιμελῶς 〈 καὶ μάλιστα 〉 τὰ Χρυσίππου , ἐπιεικῶς αὐτοῖς ἀντέλεγε καὶ εὐημέρει τοσοῦτον , ὥστε ἐκεῖνο ἐπιλέγειν ·
εἰ μὴ γὰρ ἦν Χρύσιππος , οὐκ ἂν ἦν ἐγώ .
φιλόπονος δ ἄνθρωπος γέγονεν εἰ καί τις ἄλλος , ἐν μὲν τοῖς φυσικοῖς ἧττον φερόμενος , ἐν δὲ τοῖς ἠθικοῖς μᾶλλον 0 1 .
ὅθεν καὶ ἐκόμα καὶ ἔτρεφεν ὄνυχας ἀσχολίᾳ τῇ περὶ τοὺς λόγους .
τοσοῦτον δ ἴσχυσεν ἐν φιλοσοφίᾳ , ὥστε καὶ τοὺς ῥήτορας ἀπολύσαντας ἐκ τῶν σχολῶν παρ αὐτὸν ἰέναι καὶ αὐτοῦ ἀκούειν .
ἦν δὲ καὶ μεγαλοφωνότατος , ὥστε τὸν γυμνασίαρχον προσπέμψαι αὐτῷ μὴ οὕτω βοᾶν ·
τὸν δὲ εἰπεῖν , καὶ δὸς μέτρον φωνῆς 0 .
ἔνθεν εὐστόχως ἑλόντα ἀμείψασθαι ·
φάναι γάρ , μέτρον ἔχεις τοὺς ἀκούοντας .
δεινῶς τ ἦν ἐπιπληκτικὸς καὶ ἐν ταῖς ζητήσεσι δύσμαχος ·
τά τε δεῖπνα λοιπὸν παρῃτεῖτο διὰ τὰς προειρημένας αἰτίας .
οὗτός ποτε Μέντορος τοῦ Βιθυνοῦ μαθητοῦ ὄντος καὶ παρ αὐτὸν ἐλθόντος εἰς τὴν διατριβήν , ὡς ἐπείρα αὐτοῦ τὴν παλλακὴν ὁ Μέντωρ , καθά φησι Φαβωρῖνος ἐν Παντοδαπῇ ἱστορίᾳ , μεταξὺ λέγων παρῴδησεν εἰς αὐτόν ·
πωλεῖταί τις δεῦρο γέρων ἅλιος νημερτής , Μέντορι εἰδόμενος ἠμὲν δέμας ἠδὲ καὶ αὐδήν ·
τοῦτον σχολῆς τῆσδ ἐκκεκηρῦχθαι λέγω ·
καὶ ὃς ἀναστὰς ἔφη ·
οἱ μὲν ἐκήρυσσον , τοὶ δ ἠγείροντο μάλ ὦκα .
δειλότερον δέ πως δοκεῖ περὶ τὴν τελευτὴν ἀνεστράφθαι , ὅτε συνεχὲς ἔλεγεν , ἡ συστήσασα φύσις καὶ διαλύσει .
μαθών τε Ἀντίπατρον φάρμακον πιόντα ἀποθανεῖν , παρωρμήθη πρὸς τὸ εὐθαρσὲς τῆς ἀπαλλαγῆς καί φησι , δότε οὖν κ ἀμοί ·
τῶν δὲ εἰπόντων , τί 0 ;
οἰνόμελι εἶπεν .
τελευτῶντος δ αὐτοῦ φασιν ἔκλειψιν γενέσθαι σελήνης , συμπάθειαν , ὡς ἂν εἴποι τις , αἰνιττομένου τοῦ μεθ ἥλιον καλλίστου τῶν ἄστρων .
φησὶ δὲ Ἀπολλόδωρος ἐν Χρονικοῖς ἀπελθεῖν αὐτὸν ἐξ ἀνθρώπων ἔτει τετάρτῳ τῆς δευτέρας καὶ ἑξηκοστῆς καὶ ἑκατοστῆς Ὀλυμπιάδος , βιώσαντα ἔτη πέντε πρὸς τοῖς ὀγδοήκοντα .
φέρονται δ αὐτοῦ ἐπιστολαὶ πρὸς Ἀριαράθην τὸν Καππαδοκίας βασιλέα .
τὰ δὲ λοιπὰ αὐτοῦ οἱ μαθηταὶ συνέγραψαν ·
αὐτὸς δὲ κατέλιπεν οὐδέν .
ἔστι καὶ εἰς τοῦτον ἡμῶν τῷ λογαοιδικῷ μέτρῳ  καὶ Ἀρχεβουλείῳ  ·
τί με Καρνεάδην , τί με , Μοῦσα , θέλεις ἐλέγχειν 0 ;
ἀμαθὴς γὰρ ὃς οὔτι κάτοιδεν ὅπως δεδοίκει τὸ θανεῖν 0 ·
ὅτε καὶ φθισικήν ποτ ἔχων κακίστην νόσον , οὐκ ἔθελεν λύσιν ἰσχέμεν ·
ἀλλ ἀκούσας ὅτι φάρμακον Ἀντίπατρός τι πιὼν ἀπέσβη , δότε τόινυν , ἔφησε , τὶ κ ἀμὲ πιεῖν .
τί μέντοι 0 ;
δότ οἰνόμελι .
σφόδρα τ εἶχε πρόχειρα ταυτί ·
φύσις ἡ συνέχουσά με καὶ διαλύσεται δή .
ὁ μὲν οὐδὲν ἔλασσον ἔβη κατὰ γῆς , ἐνῆν δὲ τὰ πλέω κακὰ κέρδε ἔχοντα μολεῖν ἐς ᾅδου .
λέγεται καὶ τὰς ὄψεις νυκτὸς ὑποχυθῆναι καὶ ἀγνοεῖν ·
κελεῦσαί τε τὸν παῖδα λύχνον ἅψαι ·
εἰσκομίσαντος δὲ καὶ εἰπόντος , κεκόμικα , οὐκοῦν , εἰπεῖν , σὺ ἀναγίνωσκε .
τούτου πολλοὶ μὲν καὶ ἄλλοι γεγόνασι μαθηταί , ἐλλογιμώτατος δὲ Κλειτόμαχος 0 ·
περὶ οὗ καὶ λεκτέον .
γέγονε μέντοι καὶ ἄλλος Καρνεάδης , ἐλεγείας ποιητὴς ψυχρός .
κλειτόμαχος Καρχηδόνιος 0 .
οὗτος ἐκαλεῖτο μὲν Ἀσδρούβας καὶ τῇ ἰδίᾳ φωνῇ κατὰ τὴν πατρίδα ἐφιλοσόφει .
ἐλθὼν δ εἰς Ἀθήνας ἤδη τετταράκοντ ἔτη γεγονὼς ἤκουσε Καρνεάδου ·
κ ἀκεῖνος ἀποδεξάμενος αὐτοῦ τὸ φιλόπονον γράμματά τ ἐποίησε μαθεῖν καὶ συνήσκει τὸν ἄνδρα .
ὁ δὲ εἰς τοσοῦτον ἤλασεν ἐπιμελείας , ὥστε ὑπὲρ τὰ τετρακόσια βιβλία συνέγραψε .
καὶ διεδέξατο τὸν Καρνεάδην καὶ τὰ αὐτοῦ μάλιστα διὰ τῶν συγγραμμάτων ἐφώτισεν .
ἀνὴρ ἐν ταῖς τρισὶν αἱρέσεσι διαπρέψας , ἔν τε τῇ Ἀκαδημαϊκῇ καὶ περιπατητικῇ καὶ στωικῇ 0 .
καθόλου δὲ τοὺς Ἀκαδημαϊκοὺς ὁ Τίμων οὕτω διασύρει ·
οὐ δ Ἀκαδημιακῶν πλατυρημοσύνης ἀναλίστου 0 .
ἡμεῖς δὲ τοὺς Ἀκαδημαϊκοὺς τοὺς ἀπὸ Πλάτωνος διεληλυθότες ἔλθωμεν ἐπὶ τοὺς ἀπὸ Πλάτωνος περιπατητικούς , ὧν ἦρξεν Ἀριστοτέλης .
ἀριστοτέλης Νικομάχου καὶ Φαιστίδος Σταγειρίτης 0 .
ὁ δὲ Νικόμαχος ἦν ἀπὸ Νικομάχου τοῦ Μαχάονος τοῦ Ἀσκληπιοῦ , καθά φησιν Ἕρμιππος ἐν τῷ Περὶ Ἀριστοτέλους ·
καὶ συνεβίω Ἀμύντᾳ τῷ Μακεδόνων βασιλεῖ ἰατροῦ καὶ φίλου χρείᾳ .
οὗτος γνησιώτατος τῶν Πλάτωνος μαθητῶν , τραυλὸς τὴν φωνήν , ὥς φησι Τιμόθεος ὁ Ἀθηναῖος ἐν τῷ Περὶ βίων 0 ·
ἀλλὰ καὶ ἰσχνοσκελής , φασίν , ἦν καὶ μικρόμματος ἐσθῆτί τ ἐπισήμῳ χρώμενος καὶ δακτυλίοις καὶ κουρᾷ .
ἔσχε δὲ καὶ υἱὸν Νικόμαχον ἐξ Ἑρπυλλίδος τῆς παλλακῆς , ὥς φησι Τίμαιος .
ἀπέστη δὲ Πλάτωνος ἔτι περιόντος ·
ὥστε φασὶν ἐκεῖνον εἰπεῖν , Ἀριστοτέλης ἡμᾶς ἀπελάκτισε , καθαπερεὶ τὰ πωλάρια γεννηθέντα τὴν μητέρα 0 .
φησὶ δ Ἕρμιππος ἐν τοῖς Βίοις ὅτι πρεσβεύοντος αὐτοῦ πρὸς Φίλιππον ὑπὲρ Ἀθηναίων σχολάρχης ἐγένετο τῆς ἐν Ἀκαδημείᾳ σχολῆς Ξενοκράτης ·
ἐλθόντα δὴ αὐτὸν καὶ θεασάμενον ὑπ ἄλλῳ τὴν σχολήν , ἑλέσθαι περίπατον τὸν ἐν Λυκείῳ καὶ μέχρι μὲν ἀλείμματος ἀνακάμπτοντα τοῖς μαθηταῖς συμφιλοσοφεῖν ·
ὅθεν περιπατητικὸν προσαγορευθῆναι 0 .
οἱ δ , ὅτι ἐκ νόσου περιπατοῦντι Ἀλεξάνδρῳ συμπαρὼν διελέγετο ἄττα 0 .
ἐπειδὴ δὲ πλείους ἐγένοντο ἤδη , καὶ ἐκάθισεν εἰπών ·
αἰσχρὸν σιωπᾶν , Ξενοκράτην δ ἐᾶν λέγειν 0 .
καὶ πρὸς θέσιν συνεγύμναζε τοὺς μαθητάς , ἅμα καὶ ῥητορικῶς ἐπασκῶν .
ἔπειτα μέντοι ἀπῆρε πρὸς Ἑρμίαν τὸν εὐνοῦχον , Ἀταρνέως ὄντα τύραννον ·
ὃν οἱ μέν φασι παιδικὰ γενέσθαι αὐτοῦ , οἱ δὲ καὶ κηδεῦσαι αὐτῷ δόντα τὴν θυγατέρα ἢ ἀδελφιδῆν , ὥς φησι Δημήτριος ὁ Μάγνης ἐν τοῖς Περὶ ὁμωνύμων ποιητῶν τε καὶ συγγραφέων 0 ·
ὃς καὶ δοῦλον Εὐβούλου φησὶ γενέσθαι τὸν Ἑρμίαν , γένει Βιθυνὸν ὄντα καὶ τὸν δεσπότην ἀνελόντα .
ἀρίστιππος δ ἐν τῷ πρώτῳ Περὶ παλαιᾶς τρυφῆς φησιν ἐρασθῆναι τὸν Ἀριστοτέλην παλλακίδος τοῦ Ἑρμίου .
τοῦ δὲ συγχωρήσαντος ἔγημέ τ αὐτὴν καὶ ἔθυεν ὑπερχαίρων τῷ γυναίῳ , ὡς Ἀθηναῖοι τῇ Ἐλευσινίᾳ Δήμητρι 0 ·
τῷ τε Ἑρμίᾳ παιᾶνα ἔγραψεν , ὃς ἔνδον γέγραπται .
ἐντεῦθέν τε γενέσθαι ἐν Μακεδονίᾳ παρὰ Φιλίππῳ καὶ λαβεῖν μαθητὴν παρ αὐτοῦ τὸν υἱὸν Ἀλέξανδρον , καὶ αἰτῆσαι ἀναστῆσαι αὐτοῦ τὴν πατρίδα κατασκαφεῖσαν ὑπὸ Φιλίππου καὶ τυχεῖν ·
οἷς καὶ νόμους θεῖναι 0 .
ἀλλὰ καὶ ἐν τῇ σχολῇ νομοθετεῖν μιμούμενον Ξενοκράτην , ὥστε κατὰ δέκα ἡμέρας ἄρχοντα ποιεῖν .
ἐπειδὴ δ ἐδόκει ἐπιεικῶς αὐτῷ συγγεγενῆσθαι Ἀλεξάνδρῳ , ἀπῆρεν εἰς Ἀθήνας , συστήσας αὐτῷ τὸν συγγενῆ Καλλισθένην τὸν Ὀλύνθιον ·
ὃν καὶ παρρησιαστικώτερον λαλοῦντα τῷ βασιλεῖ καὶ μὴ πειθόμενον αὐτῷ φασιν ἐπιπλήξαντα εἰπεῖν ·
ὠκύμορος δή μοι , τέκος , ἔσσεαι , οἷ ἀγορεύεις .
καὶ δὴ καὶ ἐγένετο .
δόξας γὰρ Ἑρμολάῳ συμμετεσχηκέναι τῆς εἰς Ἀλέξανδρον ἐπιβουλῆς ἐν σιδηρᾷ περιήγετο γαλεάγρᾳ , φθειριῶν καὶ ἀκόμιστος ·
καὶ τέλος λέοντι παραβληθείς , οὕτω κατέστρεψεν .
ὁ δ οὖν Ἀριστοτέλης ἐλθὼν εἰς τὰς Ἀθήνας καὶ τρία πρὸς τοῖς δέκα τῆς σχολῆς ἀφηγησάμενος ἔτη ὑπεξῆλθεν εἰς Χαλκίδα , Εὐρυμέδοντος αὐτὸν τοῦ ἱεροφάντου δίκην ἀσεβείας γραψαμένου , ἢ Δημοφίλου , ὥς φησι Φαβωρῖνος ἐν Παντοδαπῇ ἱστορίᾳ , ἐπειδήπερ τὸν ὕμνον ἐποίησεν εἰς τὸν προειρημένον Ἑρμίαν , ἀλλὰ καὶ ἐπίγραμμα ἐπὶ τοῦ ἐν Δελφοῖς ἀνδριάντος τοιοῦτον 0 ·
τόνδε ποτ οὐχ ὁσίως παραβὰς μακάρων θέμιν ἁγνὴν ἔκτεινεν Περσῶν τοξοφόρων βασιλεύς , οὐ φανερῶς λόγχῃ φονίοις ἐν ἀγῶσι κρατήσας , ἀλλ ἀνδρὸς πίστει χρησάμενος δολίου .
ἐνταῦθα δὴ πιὼν ἀκόνιτον ἐτελεύτησεν , ὥς φησιν Εὔμηλος ἐν τῇ πέμπτῃ τῶν Ἱστοριῶν , βιοὺς ἔτη ἑβδομήκοντα .